Arkivsak-dok. 86 - 16 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 28.06.2016

**Ny hovedbrannstasjon med øyeblikkelig hjelp, legevakt og ambulansesentral, - statusrapport juni 2016**

**Saken gjelder:**

I denne saken legges frem status for prosjektet ny hovedbrannstasjon med øyeblikkelig hjelp, legevakt og ambulansesentral vedtatt gjennom økonomiplan og oppdrag gitt av rådmannen.

**Status:**

**Generelt**

* Prosjekt: 4002501, 10014, 10013 og 10016
* Prosjektansvarlig: Ingunn O Bjerkelo
* Prosjektleder: Jon Aarrestad, Epcon AS
* Arbeidsomfang: BRA 12 674 m2
* Entrepriseform: Modifisert totalentreprise
* Reguleringsstatus: Reg.plan nr. 2014108, sluttbehandlet feb. 2015.
* Godkjent budsjett: 520,5 mill kr (K2)
* Dagmultbelagte frister:

Det er lagt inn dagmulktbelagte frister i konkurransegrunnlaget for totalentreprisen:

* Sluttfrist
* Ved råbygg i henhold til omforent framdriftsplan
* Tett bygg i henhold til omforent framdriftsplan
* Frist for overlevering av FDV-dokumentasjon

Byggeriet er inndelt i 5 byggetrinn:

Trinn 1 Legevakt og øyeblikkelig hjelp

Trinn 2 Gymsal og ambulansesentral, 110-sentral

Trinn 3 Vognhall, kontorer og hotelldel

Trinn 4 Vaskehall

Trinn 5 Utendørsområde

Prosjektet tar nå i bruk endelig byggdefinisjon som henger sammen med endelig romnummer inndeling.

Tidligere bygg 1 – bygg C ( Vognhall, kontordel og hotelldel)

Tidligere bygg 2 – bygg B (Gymsal, ambulansesentral, 110-sentral)

Tidligere bygg 3 – bygg A (Legevakt og øyeblikkelig hjelp)

**Plan**

* IG-søknad graving april 2015 - gitt
* Tekniske planer april 2015 – utført
* Utbyggingsavtale april 2015 - inngått
* Markering første spadetak mai 2015 - utført
* Oppstart gravearbeidene mai 2015 - utført
* Oppstart elementmontasje november 2015 – utført
* Oppstart utarbeidelse av husleiekontrakter høsten 2015 – igangsatt
* Overlevert bygg februar 2017
* Prøvedrift tekniske anlegg 1 år fram til februar 2018

**HMS**

* SHA-koordinator for både prosjekteringsfasen og gjennomføringsfasen engasjert via rammeavtale med Epcon AS.
* Vernerunder gjennomføres hver 14. dag i byggefasen (onsdager oddetallsuker).
* HMS-plan er utarbeidet og gjennomgått.
* Totalentreprenør har utarbeidet personlige sikkerhetsinstruks som hver deltaker i prosjektet må lese og signere når de ankommer byggeplass.
* Arbeidstilsynet har sendt brev til Nordic Crane vest as ifm. en alvorlig hendelse 16. mars 2016 der en prefabrikkert betongbjelke på 31 tonn falt ned fordi kranwire røk. Totalentreprenør, Kruse Smith og byggherre, SEKF har fått brevet som kopi. Brevet er sendt 10. juni og gir overraskende lite informasjon om både hendelsen, testene som er tatt og konklusjon på årsaken til wirebruddet. Det oppgis at det vurderes å gi et pålegg som følge av manglende dokumentasjon på årskontroll av kranen. KU har sammen med TE på forespørsel til UE fått forelagt denne dokumentasjonen (før den uønskede hendelsen). Sjåfør i UE har også på forespørsel bekreftet at kranen er kontrollert og godkjent. TE sjekker igjen dokumentasjonen og gir BH tilbakemelding umiddelbart på forholdet.
* TE innfører fra 1. juli elektronisk mannskapsregistrering. Dette gir en bedre kontroll på hvem som er på byggeplassen til enhver tid enn et manuelt system slik en har i dag.

|  |  |  |
| --- | --- | --- |
| **Status hendelser i prosjektet:** | | |
|  | Siden forrige rapportering | Totalt kontrakt |
| Vernerunder | 2 | 22 |
| HMS info møter (ref. [Forskriftskrav](http://lovdata.no/dokument/SF/forskrift/2011-12-06-1355#KAPITTEL_9)) | 1 | 6 |
| RUH | 13 | 35 |
| RUK | 3 | 14 |
| SJA | 0 | 23 |
| Personskade totalentreprenør | 0 | 1 |
| Personskade Underentreprenør | 0 | 0 |
| Personskade Innleid | 0 | 0 |
| Fraværsskade totalentreprenør | 0 | 0 |
| Skader alternativt arbeid | 0 | 1 |

**Risiko**

* Grunnarbeid nær gassledning og høyspentkabler
* Transport og montasje av svært lang og tung last (dragere på inntil 20m og betongelementer)
* Arbeid i høyden, det skal monteres glasstak 10 m over gulv
* Betongelementmontasje
* Sen/manglende respons fra DNK for avklaringer rundt prosjektering og levering av 110-sentral og nødnettsdekning i bygget. Risiko både ift. framdrift og manglende oversikt ift. kostnader.

**Framdrift/ Pågående aktiviteter**

****

* Entreprenørs bemanning rapportert 1. juni:

|  |  |  |
| --- | --- | --- |
| Firma | Entreprise | Bemanning |
| Kruse Smith as | Administrasjon | 5 |
| Kruse Smith as | Betongarbeider | 10 |
| Kruse Smith as | Brannsikring | 3 |
| Risa | Grunnarbeider | 6 |
| Apply TB | Rørlegger | 13 |
| Apply TB | Ventilasjon | 2 |
| Apply TB | Elektro | 17 |
| Stålteknikk | Stålmontasje | 2 |
| Murmester Jan Petersen | Murarbeider | 8 |
| Akost | Tømmerarbeider | 32 |
| Sandnes Tak | Tekkearbeider | 5 |
| Rubicon | Glass- og aluminiumsfasade | 0 |
| Lund og Vaaland | Malerarbeid | 5 |
| Stavanger Bygg | Systeminnredning | 4 |
| Sum bemanning: | | 112 |

* Godkjent 7 uker forsinkelse i prosjektet, men BH vil få anledning til å igangsette montasje av installasjoner 2 uker tidligere, altså 5 uker etter opprinnelig plan.
* Utarbeidelse av husleieavtaler pågår. Avdeling «Utvikling» i SEKF er ansvarlig for dette arbeidet. Brukerne/leietakerne av bygget vil opprette et brukerforum, SEKF kaller inn til første møte.
* Tilbudsfrist i anbudskonkurranse for anskaffelse av slangevaskmaskin var 15. juni. Evaluering av tilbud pågår og kontrakt tildeles etter karrensperioden er utløpt. Det foreslås å ikke legge fram egen K2 sak for denne anskaffelsen og kommende anskaffelsene for inventar og heller gi daglig leder i SEKF fullmakt til å inngå kontrakt så sant disse samlet ligger innenfor budsjettramme og er i tråd med vedtak i sak 183-15.
* Anbudskonkurranse for barrierevaskemaskiner pågår.
* Anskaffelse av inventar pågår. Gjennomganger og avklaringer med våre rammeavtaleparter for følgende fag pågår:
* Institusjonsmøbler EFG HOV + DOKKA as
* Kontormøbler Kinnarps as
* Medisinsk teknisk utstyr Nor Engros as
* Interaktive tavler + projektor Viju Norge as

Når uforpliktende tilbud foreligger, tas stilling til om en benytter disse eller om det igangsettes anbudskonkurranser på de ulike anskaffelsene.

* Hovedaktivitetere på byggeplass i juni:
* Tekking av tak bygg C
* Murerarbeid i bygg B og C
* Tømmerarbeid bygg C, yttervegg
* Tømmerarbeid bygg B og C, innervegg.
* Montasje av fasadeplater bygg B og C
* Gulvstøp i vognhall og mezzanin
* Montering av sprinkleranlegg i bygg A
* Malerarbeid i bygg A
* Utomhusanlegg, kantstein og asfaltering
* Brannsjef har purret på DNK for avklaring av leveranser 110-sentral samt nødnettsdekning i bygget. BH har tatt kontakt med brannsjef som igjen purrer DNK uke 25.

**Kostnader;**

Det er bevilget 520,5 mill. kr til prosjektet gjennom vedtatt K2. Dette innbefatter kjøp av tomt og regulering av tomten. Prosjektet vil slik det ser ut pr. juni 2016, kunne gjennomføres innenfor budsjettramme.

**Diverse**

* Ingen

**Forslag til vedtak:**

* Daglig leder gis fullmakt til å inngå kontrakt for de ulike anskaffelsene som inngår i prosjektets avsetning til inventar, som ikke ligger i totalentreprisen, så sant anskaffelsene samlet ligger innenfor den totale budsjettrammen. Anskaffelsene skal være i tråd med vedtak i sak 183-15.

Sandnes Eiendomsselskap KF, 21.06.2016

Torbjørn Sterri

Daglig leder